I løpet av våren 2013, dukket det opp stillingsannonser fra det Hongkong-baserte selskapet på ulike russiske militærrelaterte nettsteder. Annonsene lovet 5.000, - amerikanske dollar per måned i betaling til vaktmannskaper som skulle beskytte syriske energianlegg i den syriske borgerkrigen. Annonsene tiltrakk seg oppmerksomheten til tidligere medlemmer av OMON, SOBR, VDV og Spetsnaz, hvorav flere hadde tidligere militær erfaring fra borgerkrigen i Tadsjikistan så vel som i den andre Tsjetsjenia-krigen.